b"\n_START_ARTICLE_\nPlease Stay\n_START_SECTION_\nOzadje\n_START_PARAGRAPH_\nPesem\xc2\xa0\xc2\xbbPlease Stay\xc2\xab\xc2\xa0so napisali Kylie Minogue, Richard Stannard, Julian Gallagher in John Themis, producirala pa sta jo Richard Stannard in Julian Gallagher. Izdali so jo kot \xc4\x8detrti singl z albuma. Pesem\xc2\xa0\xc2\xbbPlease Stay\xc2\xab\xc2\xa0je dance-pop pesem z veliko elementi latino glasbe.\n_START_SECTION_\nSprejem kritikov\n_START_PARAGRAPH_\nNovinar revije NME, Peter Robinson, je pesem pohvalil, predvsem zaradi\xc2\xa0\xc2\xbbpreprostosti, kakr\xc5\xa1na je tudi Kylie sama.\xc2\xab\xc2\xa0Napisal je tudi:\xc2\xa0\xc2\xbbSaj ne, da je pesem 'Please Stay' popolnoma slepa - je le preprosta pesmica, tako kot Kylie sama, vendar moram priznati, da bi to lahko bila najbolj delom glasbene skupine Sash! podobna pesem z albuma Light Years.\xc2\xab Tudi novinar spletne strani Dooyoo.co.uk je pesem dodelil pozitivno oceno. Napisal je:\xc2\xa0\xc2\xbbZ le nekoliko vpliva disko glasbe je pesem 'Please Stay' predstavljena v lu\xc4\x8di hitrej\xc5\xa1e akusti\xc4\x8dne pesmi, ki jo spremljajo hiter tempo in nekoliko glasnej\xc5\xa1i pomirjujo\xc4\x8di vokali Kylie Minogue, zaradi \xc4\x8desar te pesem res pritegne in ob\xc4\x8dutek imate, da ste se zna\xc5\xa1li sredi romanti\xc4\x8dnih pari\xc5\xa1kih ulic.\xc2\xab\n_START_SECTION_\nDose\xc5\xbeki na lestvicah\n_START_PARAGRAPH_\nPesem\xc2\xa0\xc2\xbbPlease Stay\xc2\xab\xc2\xa0je po svetu po\xc5\xbeela nekaj uspeha. Debitirala je na petnajstem mestu avstralske glasbene lestvice, kjer pa je zatem ostala le \xc5\xa1e nekaj tednov. Kljub temu je prejela certifikacijo s strani organizacijeAustralian Recording Industry of Australia (ARIA). Pesem je debitirala na devetin\xc5\xa1estdesetem mestu nizozemske lestvice, vendar \xc5\xbee naslednji teden padla na sedeminsedemdeseto mesto. Debitirala je tudi na sedemin\xc5\xa1tiridesetem mestu \xc5\xa1vedske lestvice, kjer je ostala \xc5\xa1e tri tedne. Na britanski lestvici je pesem debitirala na desetem mestu in tam ostala \xc5\xa1e sedem tednov. Pesem pa \xc5\xa1e zdale\xc4\x8d ni po\xc5\xbeela toliko uspeha kot prej\xc5\xa1nja dva singla z albuma Light Years.\n_START_SECTION_\nVideospot\n_START_PARAGRAPH_\nVideospot za pesem\xc2\xa0\xc2\xbbPlease Stay\xc2\xab\xc2\xa0sta re\xc5\xbeirala James Frost and Alex Smith. Pri\xc4\x8dne se s Kylie Minogue, ki se pelje v avtomobilu. Nato se poka\xc5\xbee neka \xc5\xbeenska, ki ji je zelo podobna; le\xc5\xbei na postelji v hi\xc5\xa1i, podobni dvorcu. Nato ob refrenu Kylie Minogue zaple\xc5\xa1e, kmalu po refrenu pa pri\xc4\x8dne hoditi po osvetljeni skrivni poti. Po drogu zdrsi navzdol in obi\xc5\xa1\xc4\x8de zabavo, ki se dogaja pod hi\xc5\xa1o. Dokler videospota ni konec, vsi udele\xc5\xbeenci zabave skupaj ple\xc5\xa1ejo ob pesmi."